Na osnovu člana 118. Zakona o radu (»Službene novine Federacije BiH« br.26/16, 89/18), član 94. Zakona o osnovnom odgoju i obrazovanju (»Službene novine Kantona Sarajevo« br. 23/17, 33/17 i 30/19), člana 179. Kolektivnog ugovora za djelatnost predškolskog odgoja i osnovnog odgoja i obrazovanja u Kantonu Sarajevo (»Službene novine Kantona Sarajevo« br.4/18, 51/19,3/20) i člana 130.Pravila JU OŠ » Silvije Strahimir Kranjčević« Sarajevo, uz prethodnu konsultaciju i saglasnost Sindikalne podružnice škole, Školski odbor škole je na 30. sjednici održanoj dana 14.2.2020. godine, jednoglasno d o n i o

**PRAVILNIK O IZMJENAMA I DOPUNAMA PRAVILNIKA O RADU**

**I. OPŠTE ODREDBE**

**Član 1.**

U Pravilniku o radu (u daljem tekstu: Pravilnik) JU OŠ »„“« Sarajevo (u daljem tekstu: Škola) broj: 01-01-209-1/19 od 7.3.2019.godine i broj: 01-01-1207-1/19 od 22.10.2019.godine u članu 2. stav (1) iza broja: 4/18 dodaje se ",51/19,3/20."

Član 2.

U članu 64. stav (2) iza tačke e) dodaje se tačka f) koja glasi:

"f) Po osnovu učešća u Oružanim snagama:

* učešće u odbrambeno-oslobodilačkom/domovinskom ratu 12-18 mjeseci- 1 radni dan;
* učešće u odbrambeno-oslobodilačkom/domovinskom ratu 18-30 mjeseci- 2 radna dana;
* učešće u odbrambeno-oslobodilačkom/domovinskom ratu više od 30 mjeseci-3 radna dana."

Član 3.

U članu 69. stav (1) iza tačke o) dodaje se tačka p) koja glasi:

"p) u drugim sličnim slučajevima po odluci direktora, odnosno Školskog odbora."

Član 4.

Član 85. mjenja se i glasi:

"**Član 85.**

**(Naknade)**

1. Naknada plaća i naknade koje nemaju karakter ličnih primanja utvrđenih ovim pravilnikom ne mogu biti manje od utvrđenih za radnike u organima uprave.
2. Naknade iz stava (1) utvrđuju predstavnici Sindikata i Vlade Kantona Sarajevo. "

Član 5.

Član 87. mijenja se i glasi:

" **Član 87.**

**(Platni razredi i koeficijenti)**

1. Koeficijente, kao polazni osnov za obračun plaće, dogovaraju Sindikat i Vlada Kantona Sarajevo.
2. Složenost poslova i učinak na određenom radnom mjestu utvrđuje se platnim razredom za koji se u skladu sa članom 48., 49. i 50. Kolektivnog ugovora, posebno utvrđuje koeficijent složenosti.
3. Vrijednost koeficijenta složenosti posla platnog razreda (u daljem tekstu: koeficijent) određuje se na osnovu stručne spreme, radne sposobnosti, vještina, uslova rada i rezultata rada izraženih kroz radni učinak.
4. Koeficijenti odgovarajućeg platnog razreda su sastavni dio Kolektivnog ugovora i ovog Pravilnika i ne mogu biti manji u odnosu na radnike u državnoj upravi iste stručne spreme i složenosti poslova.
5. Koeficijenti složenosti poslova utvrđeni su Kolektivnim ugovorom i ovim Pravilnikom kako slijedi:

|  |  |  |  |  |
| --- | --- | --- | --- | --- |
| R/b | Platni razred | Poslovi – zvanja | Stepen stručne spreme | Koeficijent |
| 1. | II | Direktor škole | VII | 4,80 |
| 2. | III | Pomoćnik direktora (voditelj dijela nastavnog procesa) škole | VII | 4,40 |
| 3. | IV | Nastavnik viši savjetnik, pedagog – stručni saradnik savjetnik, psiholog-stručni saradnik svjetnik, pedagog-psiholog – stručni saradnik savjetnik, asistent u odjeljenju/grupi-stručni saradnik savjetnik, bibliotekar– stručni saradnik savjetnik, socijalni radnik-stručni saradnik savjetnik, sekretar-stručni saradnik savjetnik, samostalni referent za plan i analizu-stručni saradnik savjetnik, rukovaoc nastavnom tehnikom i EMIS odgovorna osoba– stručni saradnik savjetnik, | VII | 4,10 |
| 4. | V | Nastavnik savjetnik, pedagog – viši stručni saradnik, psiholog- viši stručni saradnik, pedagog-psiholog – viši stručni saradnik, asistent u odjeljenju/grupi - viši stručni saradnik, bibliotekar – viši stručni saradnik, socijalni radnik - viši stručni saradnik, sekretar – viši stručni saradnik, samostalni referent za plan i analizu – viši stručni saradnik, rukovaoc nastavnom tehnikom i EMIS odgovorna osoba – viši stručni saradnik | VII | 3,90 |
| 5. | VI | Nastavnik mentor, pedagog – samostalni stručni saradnik, psiholog- samostalni stručni saradnik, pedagog-psiholog – samostalni stručni saradnik, asistent u odjeljenju/grupi - samostalni stručni saradnik, bibliotekar – samostalni stručni saradnik, socijalni radnik - samostalni stručni saradnik, sekretar – samostalni stručni saradnik, samostalni referent za plan i analizu – samostalni stručni saradnik, rukovaoc nastavnom tehnikom i EMIS odgovorna osoba – samostalni stručni saradnik | VII | 3,80 |
| 6. | VII | Nastavnik, pedagog, psiholog, pedagog-psiholog, bibliotekar, socijalni radnik, sekretar, samostalni referent za plan i analizu, rukovaoc nastavnom tehnikom i EMIS odgovorna osoba, asistent u odjeljenju/grupi | VII | 3,70 |
| 7. | VIII | Nastavnik viši savjetnik, radnik zatečen na poslovima: pedagoga, psihologa, bibliotekara, socijalnog radnika, samostalnog referenta za plan i analizu, sekretara, rukovaoca nastavnom tehnikom-stručni saradnik savjetnik | VI | 3,80 |
| 8. | IX | Nastavnik savjetnik, radnik zatečen na poslovima: pedagoga, psihologa, bibliotekara, socijalnog radnika, samostalnog referenta za plan i analizu, sekretara, rukovaoca nastavnom tehnikom – viši stručni saradnik | VI | 3,60 |
| 9. | X | Nastavnik mentor, radnik zatečen na poslovima: pedagoga, psihologa, bibliotekara, socijalnog radnika, samostalnog referenta za plan i analizu, sekretara, rukovaoca nastavnom tehnikom – samostalni stručni saradnik | VI | 3,50 |
| 10. | XI | Nastavnik, radnik zatečen na poslovima: pedagoga, psihologa, bibliotekara, socijalnog radnika, samostalnog referenta za plan i analizu, sekretara, rukovaoca nastavnom tehnikom | VI | 3,40 |
| 11. | XII | Nastavnik - viši konsultant, radnik zatečen na poslovima: sekretara, samostalnog referenta za plan i analizu, bibliotekara – viši konsultant | IV | 3,40 |
| 12. | XIII | Nastavnik - konsultant, radnik zatečen na poslovima: sekretara, samostalnog referenta za plan i analizu, bibliotekara – konsultant | IV | 3,20 |
| 13. | XIV | Nastavnik - mentor, radnik zatečen na poslovima: sekretara, samostalnog referenta za plan i analizu, bibliotekara – mentor | IV | 3,10 |
| 14. | XV | Nastavnik, radnik zatečen na poslovima: sekretara, samostalnog referenta za plan i analizu, bibliotekara | IV | 3,00 |
| 15. | XVI | Administrativno-računovodstveni radnik – viši referent | IV | 2,60 |
| 16. | XVII | Administrativno-računovodstveni radnik– referent | IV | 2,50 |
| 17. | XVIII | Administrativno-računovodstveni radnik – mlađi  referent | IV | 2,40 |
| 18. | XIX | Domar, kuhar i sl. | III, IV | 2,40 |
| 19. | XX | Noćni čuvar, dnevni čuvar | PK, II | 2,20 |
| 20. | XXI | Spremačica, servirka, | NK, NSS | 2,05 |

Član 6.

Iza člana 128. dodaje se novi član 128a koji glasi:

**"Član 128a.**

**(Obustava postupka)**

Ukoliko se u toku postupka dokaže da radnik nije odgovoran,poslodavac donosi rješenje kojim radnika oslobađa odgovornosti i obustavalja postupak."

**Član 7.**

Član 149 mjenja se i glasi:

**»Član 149.**

**(Prava zatečenih radnika)**

1. Radnici koji rade sa srednjom ili višom spremom na mjestu sekretara škole, a za to radno mjesto je pedagoškim standardima i normativima te normama o sistematizaciji radnih mjesta predviđen VII stepen, a sa 16.06.2017.godine imaju više od 20 godina radnog staža, ostaju na svojim poslovima i radnim zadacima, nisu dužni sticati viši stepen spreme od one koju posjeduju.
2. Radnici sa završenim I ciklusom bolonjskog visokoobrazovnog procesa i višom i srednjom stručnom spremom, koji su na dan 16.06.2017. godine zatečeni na poslovima u radnopravnom statusu na neodređeno vrijeme, mogu nastaviti rad na tim poslovima.
3. Radnici sa završenim I ciklusom bolonjskog visokoobrazovnog procesa i višom stručnom spremom, koji su na dan 16.06.2017. godine ispunjavali uslove stručne spreme za zasnivanje radnog odnosa u školama na poslovima nastavnika, do 01.09.2020. godine mogu konkurisati za prijem u škole i biti primljeni na te poslove.
4. Radnici koji su zatečeni na radnom mjestu, a imaju više od 20 godina radnog staža mogu obavljati poslove na kojima su zatečeni u školi i na tom radnom mjestu.«

**(Stupanje na snagu)**

Ovaj Pravilnik stupa na snagu osmog dana od dana objavljivanja na oglasnoj ploči Škole.

Broj: 01–01-175/20

Sarajevo, 14.2.2020. godine

PREDSJEDNIK ŠKOLSKOG

ODBORA

Gazija Jasmin

Obrazloženje

Zakon o radu („Službene novine Federacije Bosne i Hercegovine„ broj: 26/16 ) objavljen je u Službenim novinama FBiH dana 06.04.2016.godine a stupio je na snagu osmog dana od dana objavljivanja u Službenim novinama Federacije Bosne i Hercegovine. Zakon o izmjenama i dopunama Zakona o radu („Službene novine FBiH„ broj: 89/18), objavljen je 09.11.2018.godine a stupio je na snagu snagu osmog dana od dana objavljivanja u Službenim novinama Federacije Bosne i Hercegovine. Kolektivni ugovor za djelatnost predškolskog odgoja i osnovnog odgoja i obrazovanja u Kantonu Sarajevo (»Službene novine Kantona Sarajevo« br.4/18) je objavljen 21.1.2018.godine a stupio je na snagu od 1.1.2018.godine. Pravilnik o radu broj: 01-01-209-1/19 od 7.3.2019. godine i broj: 01-01-1207-1/19 od 22.10.2019.godine usaglašen je sa Zakonom o radu i njegovim izmjenama, Kolektivnim ugovorom te je ispoštovana procedura i tražena konsultacija sa Sindikalnom podružnicom koja je dala saglasnost da se isti može usvojiti.

U skladu sa Zakonom o pravima demobiliziranih branilaca i članova njihovih porodica koji je objavljen u Službenim novinama Federacije BiH dana 31.7.2019.godine („Službene novine FBiH br.54/19) propisani su dani godišnjeg odmora za učešće u odbrambeno-oslobodilačkom/domovinskom ratu demobilisanom braniocu koji je u radnom odnosu kao i da su poslodavci u obavezi u svojim pravilnicima propisati ostvarivanja ovog prava pa je izvršena izmjena člana 64. Pravilnika o radu tako što je dodata tačka f) kako je i predloženo u Nacrtu Pravilnika o izmjeni i dopunama Pravilnika o radu.

U članu 69. je dodata tačka p) u skladu sa članom 122. tačka p) Kolektivnog ugovora za djelatnost predškolskog odgoja i osnovnog odgoja i obrazovanja u Kantonu Sarajevo (»Službene novine Kantona Sarajevo« br.4/18).

Kolektivnim ugovorom o izmjenama i dopunama Kolektivnog ugovorom za djelatnost predškolskog odgoja i osnovnog odgoja i obrazovanja (»Službene novine Kantona Sarajevo«, br.51/19) izmjenjeni su koeficijenti za radnike sa višom i srednjom spremom koji rade u djelatnosti predškolskom odgoja i osnovnog odgoja i obrazovanja, kao i norme o najnižoj plaći. S obzirom da su uočene određene greške u pojedinim platnim razredima gdje su izostavljeni radnici (sekretar, bibliotekar, samostalni refrent za plan i analizu, pedagog), kao i da je tim radnicima pogrešan stručni naziv (stavljen je stručni naziv isto kao i za nastavnike što je u suprotnosti za Pravilnikom o ocjenjivanju, napredovanju i sticanju stručnih zvanja odgajatelja, profesora/nastavnika i stručnih saradnika u predškolskim ustanova, osnovnim, srednjim školama i domovima učenika (»Službene novine Kantona Sarajevo«, br.19/04), sekretari su putem svog predstavnika ukazali na taj propust Samostalnom sindikatu osnovnog obrazovanja i odgoja FBiH- Kantonalni odbor Kantona Sarajevo, kao predstavniku radnika koji je zajedno sa Vadom Kantona Sarajevo, kao predstavnikom poslodavca, zaključio Kolektivni ugovor o izmjenama i dopunama Kolektivnog ugovora za djelatnost predškoskog odgoja i osnovnog odgoja i obazovanja u Kantonu Sarajevo (»Službene novine Kantona Sarajevo« , br.3/20, u daljem tekstu: Kolektivni ugovor).

U skladu sa tim potrebno je izmjeniti član 85. ,87. i 149. Pravilnika o radu kako je i predloženo u Nacrtu.

Obzirom da Kolektivnim ugovorom nije propisano kakva je procedura kada se dokaže da radnik nije odgovoran za povredu radne dužnosti, potrebno je to regulisati Pravilnikom o radu , pa je u Nacrtu predložen novi član 128a.

Na osnovu izloženog, imalo se razloga za donošenje izmjena i dopuna Pravilnika o radu.